превишението на прага.
 (iii)
 В случай на сведения от съоръжения в открито море, височината на долната граница на облачността се дава спрямо средното морско ниво.
 е) Температура на въздуха и температура на точка на оросяване
 (1)
 Температурата на въздуха и температурата на точка на оросяване се измерват, визуализират и съобщават в градуси по Целзий.
 (2)
 Когато се използва автоматизирано оборудване за измерване на температурата на въздуха и температурата на точка на оросяване, в метеорологичната станция се разполагат съответни дисплеи. Дисплеите в метеорологичната станция и в органите за обслужване на въздушното движение се отнасят за едни и същи датчици.
 ж) Атмосферно налягане
 (1) Измерва се атмосферното налягане, изчисляват се стойностите QNH и QFE и се съобщават в хектопаскали.
 (2) Визуализиране
 (i)
 Когато се използва автоматизирано оборудване за измерване на атмосферното налягане, в метеорологичната станция и в съответните органи за обслужване на въздушното движение се разполагат свързани с барометъра дисплеи за QNH и евентуално QFE — ако се изисква съгласно точка MET.TR.205, буква ж), точка 3, подточка ii).
 (ii)
 Когато се визуализират стойностите на QFE за повече от една писта за излитане и кацане, съответните дисплеи се обозначават ясно с цел идентифициране на пистата за излитане и кацане, за която се отнася показваната стойност на QFE.
 (3) Ниво на отчитане
 За изчисляването на QFE се използва ниво на отчитане.
 Глава 2 — Технически изисквания за летищните метеорологични служби
 MET.TR.215 Прогнозна и друга информация
 а)
 Метеорологичната информация за операторите и членовете на полетни екипажи трябва:
 (1)
 да обхваща съответния полет по отношение на времето, абсолютната височина и географския обхват;
 (2)
 да се отнася за подходящи определени моменти или периоди от време;
 (3)
 да се простира по обхват до планираното летище за кацане и да включва очакваните метеорологични условия между планираното летище за кацане и резервните летища, определени от оператора;
 (4)
 да е актуална.
 б)
 Метеорологичната информация, предоставяна на центровете за координация на спасителните дейности, трябва да включва сведения за метеорологичните условия, съществували в последното известно местоположение на дадено изчезнало въздухоплавателно средство и по протежение на планирания му маршрут, като се обръща особено внимание на елементи, за които не се разпространяват редовно данни.
 в)
 Метеорологичната информация, предоставяна на органи за аеронавигационно информационно обслужване, трябва да включва:
 (1)
 информация относно метеорологичното обслужване, предназначена за включване в съответния(те) сборник(ци) за аеронавигационна информация и публикация;
 (2)
 информация, необходима за изготвянето на NOTAM или ASHTAM;
 (3)
 информация, необходима за изготвянето на аеронавигационни информационни циркуляри.
 г)
 Метеорологичната информация, включена в полетната документация, се представя, както следва:
 (1)
 вятърът върху картите се обозначава със стрелки с пера и защриховани флагчета в достатъчно гъста мрежа;
 (2)
 температурите се обозначават с цифри в достатъчно гъста мрежа;
 (3)
 данните за температурата и вятъра, избрани от множествата от данни, получени от световен център за зонални прогнози, се нанасят в достатъчно гъста мрежа по географска ширина/дължина;
 (4)
 стрелките на вятъра се показват ясно над температурите и географската информация, която остава като фон;
 (5)
 Обозначенията за височина, отнасящи се до метеорологичните условия по маршрута, се изразяват, както е счетено за подходящо според ситуацията, например в полетни